**Kirjalik kutse**

Põhja-Tallinna Valitsus teeb teile ettepaneku esitada pakkumus jõulukuuse soetamiseks, transpordiks ja paigalduseks Pelguranna 58//Pelgurand Stroomi rannapargi parklasse ning kuuse hoolduseks ja likvideerimiseks. Ostumenetluse eesmärgiks on tellimuse tegemine, mille ese on täpsemalt kirjeldatud kutse punktis 2.

|  |  |
| --- | --- |
| **Ostumenetluse nimetus** | **Jõulukuuse soetamine, transport, paigaldus, hooldus ja utiliseerimine** |
| **Hankija** | *Põhja-Tallinna Valitsus, registrikood 75017745, Kari 13, Tallinn 10311, tel 6457040* |
| **Pakkumuse esitamise aeg ja koht** | *16.10.2024.a. e-posti aadressile* [*pohja@tallinnlv.ee*](mailto:pohja@tallinnlv.ee)  c.c [toomas.kastik@tallinnlv.ee](mailto:toomas.kastik@tallinnlv.ee) |
| **Pakkumuse jõusoleku aeg** | *90 päeva* |
| **Ostumenetluse eest vastutav isik** | *Linnaosa vanema asetäitja Toomas Kästik,* [toomas.kastik@*tallinnlv.ee*](mailto:toomas.kastik@tallinnlv.ee)*, telefon 645 7029* |

1. **Üldised tingimused**
   1. Ettevõtjatel on õigus küsida kutse kohta selgitusi, esitades küsimused e-posti teel ostumenetluse eest vastutavale isikule. Hankija vastab ettevõtja küsimustele kolme tööpäeva jooksul. Hankija edastab esitatud küsimused ja antud vastused samaaegselt kõigile ettevõtjatele, kellele tehti ettepanek pakkumuse esitamiseks. Telefoni teel esitatud küsimustele ei vastata.
   2. Hankijal on õigus enne pakkumuste esitamise tähtaega muuta vajadusel kutset. Kutse muutmisel teavitab hankija sellest kõiki ettevõtjaid, kellele on tehtud ettepanek pakkumuste esitamiseks ja edastab ettevõtjatele muudetud kutse. Hankija võib pikendada pakkumuste esitamise tähtaega.
   3. Iga viidet, mille hankija teeb kutses mõnele standardile, tehnilisele tunnusele, kontrollsüsteemile, ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   4. Hankija ei esita tellimust pakkujale, kellel on maksuvõlg (kohalikud maksud Tallinna linnale ja riiklik maksuvõlg). Enne hankelepingu sõlmimist kontrollib hankija pakkujal maksuvõla puudumist. Kui pakkujal esineb maksuvõlg, siis teavitab hankija sellest pakkujat ja annab pakkujale kaks tööpäeva maksuvõla tasumiseks või täies ulatuses ajatamiseks. Hankija võib anda ka pikema tähtaja maksuvõla tasumiseks või täies ulatuses ajatamiseks. Kui hankija poolt antud tähtaja jooksul pakkuja maksuvõlga ei tasu või täies ulatuses ei ajata, siis kõrvaldab hankija pakkuja ostumenetluselt.
2. **Ostumenetluse lühiiseloomustus / tehniline kirjeldus:**
   1. Pelguranna 58//Pelgurand Stroomi rannapargi parklasse, Pelguranna ja Kolde pst ristmikul (Lisa 3 kuuse paigaldamise asendiplaan), ühe jõulukuuse soetamine, transport ja paigaldus maasisesesse metallist kaevu, läbimõõduga 51 cm, sügavusega 120cm hiljemalt **25. november 2024** kell 16.00 ja kuuse hooldus ning kuuse ja kuusejääkide likvideerimine peale kuuselt kaunistuste eemaldamist linnaosa poolt nimetud ajal jaanuaris 2025.
   2. Kuuse kõrgus peale paigaldust peab olema u’ 12 meetrise maapealse osaga.
   3. Kuuse hooldus sisaldab **kujunduse eesmärgil** vajadusel **kuuseokste lisamist, paigaldusest mahavõtmiseni tuultest või muudest põhjustest tingituna kuuse tagasipaigaldust vertikaalasendisse ja murdunud okste asendamist tähtajaga 1 päev.** Kuuse ümbrus peab jääma peale tööde teostamist heakorrastatud.
3. **Nõuded pakkumusele**
   1. Pakkumus on pakkuja tahteavaldus tellimuse täitmiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Hankijal on õigus teha ettepanek pakkumuse jõusoleku tähtaja pikendamiseks. Tingimusliku pakkumuse esitamine on keelatud;
   2. Pakkumuse esitamise eelduseks ei ole tellimuse täitmise objektide keskkonnaga tutvumine, aga see on soovitav.
   3. Hilinenud pakkumusi hankija vastu ei võta;
   4. Pakkuja esitatud ostumenetluse maksumus peab sisaldama kõiki ostumenetluse eesmärgi saavutamiseks vajalikke kulutusi;
   5. Pakkujal ei ole lubatud esitada tingimuslikku pakkumust ega nimetada pakkumuses tingimusi, mis ei tulene ostumenetluse kutsest ja selle lisadest;
   6. Pakkumus peab sisaldama:
      1. Taotlust Lisa 1;
      2. Pakkumuse maksumuse vormi vastavalt Lisale 2;
      3. Fotosid kuusest võetuna kolmest küljest.
   7. Pakkuja kannab kõik pakkumuse ettevalmistamise ja esitamisega seotud kulud ning pakkumuse tähtaegse esitamise riski;
   8. Pakkumus ja selle lisad peavad olema allkirjastatud DigiDoc konteineris pakkuja seadusjärgse või volitatud esindaja poolt (lisada volikiri);
   9. Pakkumus on konfidentsiaalne kuni tellimuse tegemiseni;
   10. Pakkuja märgib pakkumuses, milline teave pakkumusest on ärisaladus ning põhjendab ärisaladuseks määramist. Ärisaladusena ei või märkida pakkumuse maksumust (sh osamaksumusi kui need on hindamise aluseks) (RHS § 461). Kui põhjendust pakkumuses ei sisaldu, siis eeldab hankija, et ärisaladus puudub. Hankija ei avalikusta pakkumuse sisu ärisaladusega kaetud osas.
4. **Pakkumuste kontrollimine, hindamine ja eduka pakkumuse valik**
   1. Hankija kontrollib tähtaegselt esitatud pakkumuste vastavust kutses esitatud tingimustele. Juhul, kui pakkumus ei vasta kutses esitatud tingimustele, lükkab hankija pakkumuse tagasi.
   2. Hankijal on õigus küsida pakkujalt esitatud pakkumuse kohta täpsustavaid andmeid ja täpsustavaid selgitusi.
   3. Kutses esitatud tingimustele vastavate pakkumuste seast valib hankija eduka pakkumuse välja **järgmiselt:**

* esitatud pakkumuste hindamiseks moodustatakse komisjon, kes võrdleb ja hindab pakkumusi
* esitatud pakkumuste võrdlemisel ja hindamisel kasutatakse järgmisi kriteeriume, summaarselt A ja B osa :

1. kuuse maksumus koos soetamise, transpordi ja paigaldusega maa sisesesse metallist kaevu ja kuuse hooldus ning kuuse ja kuusejääkide likvideerimine linnaosa poolt nimetud ajal jaanuari kuus peale kuuselt jõuluvalgustuse eemaldamist– osakaal 35 väärtuspunkti. Kuuse maksumuse eest väärtuspunktide määramisel saavutab maksimaalsed väärtuspunktid kõige madalama hinna pakkunud pakkumine. Teiste pakkujate väärtuspunktid saadakse järgneva valemi kohaselt: “punktimäär“ = 35 x “madalaima pakkumuse hind“ /„pakkuja pakkumuse hind“;

**B)** Kuuse visuaalne väljanägemine – osakaal kuni 65 väärtuspunkti

Iga komisjoni liige hindab ja võrdleb kõiki pakkumusi kuuse visuaalse väljanägemise lõikes (okste tihedus, paigutus jne) ja reastab pakkumused paremusjärjestusse. Pakkumuste paremusjärjestuste reastamiseks koostavad pakkumusi hindavad komisjoni liikmed individuaalsed põhjendatud hindamislehed. Näiteks kui esitatakse kolm pakkumust, siis annab iga komisjoni liige visuaalselt kauneimale kuusele 3 punkti, paremuselt teisele 2 punkti jne. Hindamiskomisjoni liikmete punktid liidetakse iga pakkuja kohta eraldi kokku ja maksimaalsed väärtuspunktid (65 punkti) saavutab kõige suurema punktisumma kogunud pakkuja. Teiste pakkujate väärtuspunktid leitakse järgnevat valemit kasutades: „punktimäär“ = 65 x „komisjoni poolt pakkujale antud punktid“ / „komisjoni poolt antud maksimaalsed punktid“.

* Erinevate kriteeriumite alusel saadud punktid liidetakse kokku ja saadakse pakkumust iseloomustav kompleksne väärtuspunktide summa (maksimaalselt 100 punkti). Võitjaks tunnistatakse pakkumus, mille kompleksne väärtuspunktide summa on suurim. Võrdse arvu väärtuspunkte kogunud pakkumuste puhul osutub edukaks pakkuja, kes on pakkunud madalamat A osa.
  1. Hankija esitab tellimuse vastavalt lisale 2.
  2. Kui edukas pakkuja võtab hankijast mitteolenevatel põhjustel oma pakkumuse tagasi, ei allkirjasta hankija antud tähtaja jooksul hankelepingut või ei asu nõustumuse andmisega sõlmitud hankelepingut pakkujast tulenevatel põhjustel hankija määratud aja jooksul täitma, hindab hankija kõiki ülejäänud pakkumusi uuesti ja tunnistab edukaks pakkumuse, mis on vastavaks tunnistatud pakkumustest majanduslikult soodsaim.
  3. Hankija ei ole kohustatud korra punktis 4.5 nimetatud alusel pakkumusi uuesti hindama ja võib tunnistada edukaks esialgsel hindamisel leitud järjestuselt teise pakkumuse juhul, kui edukaks tunnistatud pakkumuse äralangemine ei saa mõjutada ülejäänud pakkumuste omavahelist järjestust.

1. **Läbirääkimiste pidamine**
   1. Hankijal on õigus pidada läbirääkimisi esitatud pakkumuse maksumuse üle.
   2. Vastavalt läbirääkimiste pidamise vajadusele teatab hankija pakkujatele läbirääkimiste aja. Iga pakkujaga peetakse läbirääkimis eraldi. Läbirääkimisi võib pidada kirjalikku taasesitamist võimaldavas vormis (nt e-kiri) või suuliselt. Suuliselt peetud läbirääkimised protokollitakse. Läbirääkimised on konfidentsiaalsed. Hankija tagab läbirääkimiste käigus pakkujate võrdse kohtlemise.
   3. Pärast läbirääkimiste toimumist esitab pakkuja vajadusel uue kohandatud pakkumuse, mis esitatakse läbirääkimistel kokku lepitud tähtajaks.
2. **Pakkumuste tagasi lükkamine ja ostumenetluse kehtetuks tunnistamine**
   1. Hankija lükkab kõik pakkumused tagasi kui visuaalse hindamise käigus selgub, et kuused ei vasta esitatud tingimustele (RHS § 116 lg 1 p 2).
   2. Hankijal on õigus kõik esitatud või kutses toodud tingimustele vastavad pakkumused tagasi lükata igal ajal enne tellimuse tegemist kui esitatud pakkumuste maksumused ületavad tellimuse eeldatavat maksumust. Hankija teavitab pakkujaid kõigi pakkumuste tagasilükkamisest.
   3. Kui hankijal on tekkinud vajadus pärast pakkumuste esitamise tähtpäeva kutses esitatud tingimusi olulisel määral muuta või kui ostumenetluse läbiviimise aluseks olevad tingimused on oluliselt muutunud ja seetõttu osutub ostumenetluse esemeks oleva asja või teenuse tellimine mittevajalikuks, saadab hankija pakkujatele sellekohase teavituse.
3. **Tellimuse eest tasumine**
   1. Tellimuse eest tasumine toimub kahes osas. Esimene osamakse (75%) tehakse peale kuuse üleandmis-vastuvõtu akti või saatelehe allkirjastamist, mille alusel esitab pakkuja e-arve, mis tasutakse 21 päeva jooksul peale arve esitamist. Teine osamakse (25%) toimub peale kuuse ning nende jäätmete utiliseerimist.

Kirjaliku kutse lisa 1 „Taotlus“

**Taotlus ostumenetluses osalemiseks**

|  |  |
| --- | --- |
| **Pakkuja andmed** |  |
| Pakkuja nimi |  |
| Registrikood |  |
| Kontaktisik ja tema andmed |  |
| E-posti aadress |  |

Kinnitan, et tagame kirjalikus kutses esitatud nõuetele vastava teenuse osutamise.

Kinnitan, et meie hinnapakkumine on jõus 90 päeva hinnapakkumise esitamise tähtpäevast arvates.

Pakkuja seadusjärgne või volitatud esindaja (volikiri esindusõiguse kohta).

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

(allkirjastatud digitaalselt)

Kirjaliku kutse lisa 2

„Maksumuse esildise vorm“

**Ostumenetluse „Jõulukuuse soetamine, transport, paigaldus ja hooldus“ hinnapakkumise maksumuse esildis**

Pakkuja \_\_\_\_\_\_\_\_\_\_ poolt ostumenetluses „Jõulukuuse soetamine, transport, paigaldus ja hooldus“ pakutav maksumus on

|  |  |  |  |  |  |
| --- | --- | --- | --- | --- | --- |
| Jrk nr | **1** | **2** | **3** | **4** | **5** |
| **Teenus** | **Ühik** | **Kogus arvuliselt** | **Ühiku maksumus eurodes käibemaksuta** | **Maksumus eurodes käibemaksuta  (veerg 3 × veerg 4)** |
| **1** | Jõulukuusk Stroomi paigaldatud kõrgusega kuni 12 m | tk | 1 |  |  |
| **2** | Kuuse transport, hooldus ja utiliseerimine | kompl | 1 |  |  |
| **3** | **Teenuse kogumaksumus eurodes käibemaksuta** | | |  |  |
| **4** | **Lisanduv käibemaks eurodes** | | |  |  |
| **5** | **Teenuse kogumaksumus eurodes käibemaksuga** | | |  |  |

Pakkuja seadusjärgne või volitatud esindaja (volikiri esindusõiguse kohta).

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

(*allkirjastatud digitaalselt*)